和渭北劉大夫借便秋遮虜寄朝中親友
作者：白居易
朝代：唐

paragraphs: 巨鎮爲邦屏，全材作國楨。
韜鈐漢上將，文墨魯諸生。
豹虎關西卒，金湯渭北城。
寵深初受棨，威重正揚兵。
陣占山河布，軍諳水草行。
夏苗侵虎落，宵遁失蕃營。
雲隊攢戈戟，風行卷斾旌。
堠空烽火滅，氣勝鼓鼙鳴。
胡馬辭南牧，周師罷北征。
迴頭問天下，何處有欃槍。